Includerea României în Schengen, cel puțin la nivel aerian, aduce schimbări masive în tot ceea ce înseamnă zboruri pentru români.
Desigur, asta înseamnă, în egală măsură, și modificări de prețuri pentru anumite zboruri în cea mai cunoscută și iubită destinație turistică de români, Grecia.
De altfel, Grecia este accesibilă pentru români atât pe cale aeriană, cât și cu mașina, însă prima menționată este adesea cea mai apreciată datorită timpului redus de călătorie. Practic, nu ai timp să te așezi confortabil în scaun că ai și ajuns.
În această ordine de idei, iată câteva zborurile către Grecia care s-ar putea să te intereseze, prin prisma prețurilor mici practicate.
La o căutare rapidă pe platforma Skyscanner, observi că Grecia continuă că fie una dintre cele mai atractive destinații, indiferent de anotimp, așadar, poți găsi zboruri care pleacă și de la 100 lei.
Pentru a înțelege mai bine situația, află că, în aprilie, poți să zbori către Atena cu Wizz Air la 176 lei, dacă alegi ca ziua zborului tău să fie duminică, 7 aprilie.
Situația este oarecum similară dacă te învârți în jurul acestei date, însă trebuie să ții cont de faptul că Wizz Air nu operează în fiecare zi această cursă, în altele putând să fii acoperit de companii de linie, însă la prețuri mult mai mari.
Un exemplu concret, în acest sens, este compania Aegean care vine bilete de avion către Atena cu aproaximativ 328 de lei.
Există, de asemenea, câteva oferte și de la Tarom, însă compania românească practică, de departe, cele mai piperate prețuri, o cursă către Atena putând să fie echivalentul și a 491 lei.
Așadar, ochii ar trebui să fie îndreptați către low-cost, de vreme ce biletele sunt la jumătate față de cele practicate de alte companii, menționate, în egală măsură, mai devreme.